Z A P I S N I K

sa 25. sjednice Upravnog vijeća Pučkog otvorenog učilišta Samobor održane 20.12.2023. s početkom u 21:00 sat u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, sindikalna povjerenica,zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s 24. sjednice
2. Donošenje II. Izmjena i dopuna Financijskog plana POU Samobor za 2023. godinu
3. Donošenje odluke o odabiru dobavljača za jednostavnu nabavu za knjigovodstvene usluge za 2024. g.
4. Donošenje odluke o odabiru dobavljača za jednostavnu nabavu opremanja učionica za cjeloživotno obrazovanje
5. Donošenje odluke o imenovanju Tima za kvalitetu i Voditelja kvalitete u obrazovanju odraslih
6. Raspisivanje natječaja za zapošljavanje
7. Razno

Ad 1.

Članovi Upravnog vijeća jednoglasno prihvaćaju Zapisnik s 24. sjednice UV-a u tekstu datom za sjednicu.

Ad 2.

Članovi Upravnog vijeća jednoglasno donose II. izmjene Financijskog plana POU Samobor za 2023. godinu s projekcijama za 2024. i 2025. godinu s pripadajućim Obrazloženjem, usklađene s pripadajućim Izmjenama Proračuna Grada Samobora za razdoblje 2023.-2025. godine.

Ad 3.

 Na prijedlog Stručnog povjerenstva za jednostavnu nabavu i ravnateljice POU Samobor članovi UV-a jednoglasno prihvaćaju ponudu ponuditelja Alpha Capitalis Concept d.o.o. iz Samobora, Jezerska 8, OIB: 16796363725, za knjigovodstvene usluge, nakon provedenog postupka jednostavne nabave broj 3-2023.

Ad 4.

Na prijedlog Stručnog povjerenstva za jednostavnu nabavu i ravnateljice POU Samobor članovi UV-a jednoglasno prihvaćaju ponudu ponuditelja SLON-ing d.o.o. za usluge i trgovinu iz Zagreba, Bencekovićeva 31/a, OIB 33019775314, za opremanje učionica za cjeloživotno obrazovanje, nakon provedenog postupka jednostavne nabave broj 4-2023.

Ad 5.

Ravnateljica upoznaje članove Upravnog vijeća s procesima upravljanja kvalitetom, posebice samovrednovanjem i vanjskim vrednovanjem. Temeljem Zakona o obrazovanju odraslih (NN 144/21) dužni smo imenovati Tim za kvalitetu i Voditelja kvalitete u obrazovanju odraslih.

Članovi Upravnog vijeća jednoglasno donose

Odluku

1. Imenuje se Tim za kvalitetu obrazovanja odraslih u Pučkom otvorenom učilištu Samobor u svrhu provođenja sustava kvalitete u obrazovanju odraslih u sastavu: Itana Bukovac, Jasmina Šoić i Vlasta Marjanović Milanović.
2. Imenuje se Itana Bukovac, andragoška voditeljica, za Voditeljicu kvalitete obrazovanja odraslih u Pučkom otvorenom učilištu Samobor.

Ad 6.

Ravnateljica iznosi kako prije raspisivanja natječaja za zapošljavanje novog radnika/radnice treba tražiti suglasnost osnivača, a sredstva su već osigurana Financijskim planom za 2024. godinu.

Članovi Upravnog vijeća daju naputak ravnateljici da zatraži suglasnost osnivača dopisom za radno mjesto koje smatra najpotrebnijim i da će ju oni poduprijeti što ona predloži. Ravnateljica iznosi da je to radno mjesto Voditelja centra za mlade, iako su i ostala radna mjesta jako potrebna.

Ad 7.

Ravnateljica iznosi različite informacije:

* Ravnateljica obavještava članove UV-a da se D. V. vratio s dugotrajnog bolovanja.
* Tijekom godišnjeg odmora ravnateljice od 21.12. do 30.12. u inozemstvu i zbog nemogućnosti pristupa internetu, ovlastila je J. Š. za zamjenicu.
* Bio nam je na razgovoru kažnjenik poslan s Probacijskog suda u Zagrebu s kojim već godinama surađujemo. Počet će odsluživati rad za opće dobro 8.1.2024. godine.
* Od 1.1.2024. cijene se izražavaju u eurima pa smo donijeli nove cjenike najma opreme i prostora te ulaznica za programe s usklađenim cijenama.

Sindikalna povjerenica ponovno iznosi problem koeficijenata radnih mjesta (voditelji odjela s 2,30-zatečeno stanje, viši kustos za kojeg Grad nije imao informaciju da je to napredovanje u zvanju). Za voditelje tražimo 2,56 a za višeg kustosa 2,80. Isto tako povećanje koeficijenta s 1,80 na 1,90 za SSS je ispod prosječne plaće.

Članovi UV-a primili su na znanje dane informacije.

Više nije bilo pitanja te predsjednica zaključuje sjednicu u 21:30 sati.